અત્યારે સ્વાઈન ફલુની શંકાવાળા દર્દીઓને પણ સ્વાઈન ફ્લૂમાંથી બહાર લાવવાની દવાઓ આપી દેવામાં આવે છે અને આ સીઝનમાં ફ્લૂના કેસ ઘણાંબધા હોય છે. આ સંજોગોમાં ભયસ્થાન એ છે કે આટઆટલાં પેશન્ટ્સને દવાઓ અપાય તો ભવિષ્યમાં સ્વાઈન ફ્લૂ રેઝિસ્ટ ન થાય તેમ પણ બની શકે.' -ડો.કમલ પરીખ, ફિઝિશિયન. સ્વાઈન ફ્લૂ! નામ પડતાં જ દર્દીના સગાસંબંધીઓના મોતિયા મરી જાય એવો ટેરિબલ તબક્કો તો સદભાગ્યે હવે નથી રહ્યો, પણ આ ઘાતક ફ્લૂ આ વખતે બે કારણસર વધુ જોખમી જણાઈ રહ્યો છે. એક કારણ એ કે ચોમાસું હજુ પૂરું ન્હોતું થયું ત્યાં જ કાળઝાળ ગરમી વચ્ચે જ સ્વાઈન ફ્લૂએ દેખા દઇ દીધી હતી અને બીજું એ કે ચોક્કસ વયજૂથમાં તે લાગુ પડવાની સંભાવના વધુ રહેતી એ સીમા પણ હવે તૂટી છે! સ્વાઈનફ્લૂનો તા.૯ સપ્ટેમ્બરના રોજ પ્રથમ કેસ નોંધાયો હતો. જે પછી રોજબરોજ ત્રણથી ચાર નવા કેસ ઉમેરાઈ રહ્યા છે. સપ્ટેમ્બરના ૧૮ દિવસમાં ૮ મોત બાદ ઓક્ટોબરના ૨૯ દિવસમાં ૨૪ મોત નોંધાઈ ચૂક્યા છે. સોમવાર, ૨૯મી ઓક્ટોબરે જીવાપર (કાલાવડ)ના ૫૫ વર્ષીય આધેડે જીવ ગુમાવ્યો છે.